Gemeng Wäiswampech

D' (lokal: Wäiswampich) ass eng vun den  lëtzebuergesche Gemengen. Se läit am Kanton Klierf. De Chef-lieu vun der Gemeng ass d'Uertschaft  vun där se och hiren Numm huet.

 Uertschaften a Lieu-diten an der Gemeng 

 Beeler
 Bënzelt 
 Breedelt
 Holler
 Hollermillen
 Kéisfuert
 Kléimillen
 Lausduer 
 Leetem
 Maulesmillen
 Rossmillen
 Wäiswampech
 Wemperhaart

 Geographie 
D'Gemeng Wäiswampech läit an der nërdlecher Spëtz vum Land, am Kanton Klierf a grenzt nieft der belscher Grenz am Norden an Osten un d'Gemenge Ëlwen am Westen, Klierf am Süden an am Süd-Westen. Mat engem Héichtenënnerscheed vu 519 op 450 m läit d'Gemeng deelweis op engem fielsegen Héichplateau, ëmgi vu Mësch- a Bichebëscher a Fiichtemonokulturen, tëscht dem Ourdall an enken Däller vun de wellefërmegen Héichflächen. Duerch d'Schafe vun zwéi kënschtleche Séien an der Uertschaft Wäiswampech huet d'Gemeng en touristeschen Opschwonk erlieft.

Geschicht
Am 20. Joerhonnert ass d'Awunnerzuel vum Ufank bis an d'1970er Joren ëm d'Hallschecht erofgaangen. Dono goung se nees no uewen, wat ufanks duerch den Tanktourismus an d'Bankfilialen, déi sech op eng belsch Clientèle spezialiséiert haten, zeréckzeféiere war.

Tëscht 2006 an 2016 goung d'Bevëlkerungszuel vun 1.232 op 1.756 erop. Haut gëtt et do eng sëllege Betriber, déi sech an de leschte Joren niddergelooss hunn: Fiduciairen, Logistiksentreprisen, Holdingen, Geschäfter, ma och vill Kleng- a Mëttelbetriber am Handwierks- oder Informatiksberäich. Eng 2000 Leit, dorënner vill Frontalieren aus der Belsch, schaffen doBernard Thomas: "World Wide Weisswampach." d'Lëtzebuerger Land Nr.9, 3. Mäerz 2017, S.9..
 Interkommunal Syndikater 
D'Gemeng Wäiswampech ass Member vu follgenden interkommunale Syndikater:

 DEA
 Maison de retraite Clervaux
 SICEC
 SICLER
 SIDEC
 SIDEN
 SIGI
 SYVICOL

D'Gemeng ass zanter dem 4. August 2017 Member vum Klimapakt, awer - als eenzeg Gemeng am Kanton Klierf - net Member vum Naturpark Our.

Entwécklung vun der Awunnerzuel

 Wopen 
100px Beschreiwung am Originaltext:
d'azur à la bande vivrée d'or, accompagnée en chef d'un lion du même, armé et lampassé du gueules, en pointe d'un cor d'or virolé de gueules

Politik
De Gemengerot vun der  gëtt nom Majorzsystem gewielt.

Buergermeeschteren

...
 J. W. Heinen
...
 ? - 1969: ... Rinnen
...
 1972 - 1984: Mathias (Mett) Schon
...
 1995 - 2023: Henri Rinnen (DP)
 2023 - 2024: Claude Daman
 zanter 2024: Néckel Polfer"Néckel Polfer a Mario Dichter - Wäiswampech huet een neie Buergermeeschter a Schäfferot."
rtl.lu, 01.10.2024.

 Kuckeswäertes 
 De Musée A Schiewesch zu Bënzelt
 De Wämper Séi
 De Lancaster Memorial

 Bekannt Leit aus der Wampecher Gemeng 
 Charles Reiffers (1920-1985), Jurist a Resistenzler
 Adolphe Delvaux (1877-1960), Missionnaire
 René Konen (1921-1994), Politiker a Resistenzler
 Paul-Henri Meyers (*1937), Affekot a Politiker
 Michel Molitor (1890-1988), Schoulmeeschter an Auteur
 Heng Rinnen (1914-1998), Sprooch- a Vullefuerscher
 Henri Rinnen (*1949)
 Georges Thinnes (1884-1947), Bauer a Politiker
 Jean-Pierre Jérôme Thinnes (1843-1918), Bauer a Politiker
 Jean-Pierre Toutsch (1811-1887), Magistrat a Politiker
 Gustave Zanter (1916-2001), Glasmoler a Mosaik-Kënschtler

 Literatur 
Berbeć, S., 1992. Approche typologique de l'architecture rurale au grand-duché de Luxembourg. Publications nationales. Ministère des affaires culturelles. 169 S. ISBN 2-87984-002-3. (Cf. Wäiswampech S. 41-60).

 Kuckt och 


 Um Spaweck 

 Offiziell Säit vun der Gemeng Wäiswampech
 D'Gemeng Wäiswampech op der Websäit vum Syvicol
 Säit vun der Wämper Schull
 De Lancaster Mémorial

Waisswampech